Gʻaroyib doktor. „Gʻaroyib doktor“ (Ingliz. The Good Doctor) – rejissor Devid Shor tomonidan 2013-yilda xuddi shu nomdagi Janubiy koreya dramasi asosida suratga olingan Amerikaning tibbiyotga dramatik teleseriali. Serial premyerasi 2017-yil 25-sentabrda ABC telekanalida boʻlib oʻtdi. 2017-yil 3-oktyabrda ABC serialni toʻliq mavsum efirga uzatdi, oxirgi 18-epizod 2018-yil 26-martda namoyish etildi. Ikkinchi mavsum 2018-yil 24-sentyabrda efirga chiqdi. 2019-yil 5-fevralda ABC serialni uchinchi mavsum efirga uzata boshladi; birinchi epizod premyerasi 2019-yil 23-sentyabrda boʻlib oʻtdi. 2020-yil fevral oyida serial toʻrtinchi mavsum sahnalashtirildi. 2021-yil may oyida serial beshinchi mavsum ekran yuzini koʻrdi. Uning premyerasi 2021-yil 27-sentyabrda boʻlib oʻtdi. 2022-yil 30-martda kanal teleserialni oltinchi faslini namoyish etdi. Rossiyada birinchi mavsumning premyerasi 2017-yil 26-sentyabrda Amediateka onlayn xizmatida va 2017-yil 29-sentabrda Amedia Premium telekanalida boʻlib oʻtdi. Mazmuni. Serial Shon Merfi (ingliz aktyori Freddi Xaymor) haqida hikoya qiladi – Shon autizm tashxisi qoʻyilgan yosh jarroh, baxtsiz bolaligini oʻtkazgan kichik shaharchani tashlab San–Xosega koʻchib oʻtadi va San-Xosedagi San-Bonaventure kasalxonasining nufuzli jarrohlik boʻlimiga ishga kiradi. U oʻzining tabiiy isteʼdodini bemorlarning hayotini saqlab qolish va hamkasblarining shubhalariga qarshi kurashish uchun ishlatadi; bunda unga ustozi va doʻsti Aaron Glassman (Richard Shiff) yordam beradi. Serial yaratilishi. Serial 2017-yil 11-mayda buyurtma qilingan. Serialning omadli chiqishidan soʻng uning yangimavsumi suratga olindi. 2018-yilning may oyida ABC serial muvaffaqiyatidan soʻng ikkinchi mavsumga buyurtma berdi. 2019-yil 5-fevralda ABC serialni uchinchi mavsumini efirga uzatdi. 2020-yil fevral oyida serial toʻrtinchi mavsumi efirga chiqdi. Serialga munosabat. Rotten Tomatoes agregator veb-saytida Gʻaroyib doktor 43 ta sharh asosida oʻrtacha 5,65/10 ball bilan 63% yangi reyting oldi. Metacriticda serial tanqidchilarning 15 ta aralash va oʻrtacha sharhlariga asoslanib, 100 balldan 53 ballga ega.